Vore  kære  brødre  og  søstre, 

På  det  tidspunkt,  hvor  dette  budskab  kan 
læses  i  Stjernen,  vil  vi  være  afløst  fra  vores 
mission  i  Europa.  Når  vi  nu  forlader  vore 
mange  kære  venner  i  Europa,  vil  søster 
Burton  og  jeg  ønske  at  efterladejer  et  lille 
farvel-budskab.  Vi  giver  udtryk  for  vores 
kærlighed  til  jer  og  takker  jer  for  den 
venlighed,  opmærksomhed  og  betænk- 
somhed, I  har  vist  os,  siden  vi  kom  til 
Europa.  I  har  fået  os  til  at  føle  os  velkomne 
blandt  jer  ved  jeres  smil  og  hjertelige 
håndtryk.  Når  vi  rejser,  vil  vi  ønske,  at  I 
skal  vide,  at  en  del  af  vores  hjerter  altid  vil 
forblive  i  Europa  blandt  vore  brødre  og 
søstre,  som  vi  i  så  høj  grad  har  lært  at  elske 
og  påskønne. 

Hvis  der  skal  nævnes  en  enkelt  ting,  som 
vi  har  lært  i  kirken,  så  er  det  den  rolige, 
varme  overbevisning  om,  at  vi  virkelig  er 
Guds  børn,  og  at  han  elsker  enhver  af  os.  Vi 
ved,  at  Gud  lever,  for  vi  har  mærket  hans 
indflydelse,  hans  beskyttelse  og  hans  vej- 
ledning i  vores  tilværelse.  Den  kundskab 
har  gjort  vort  ægteskab  rigere  og  har  bragt 
vores  egen  umiddelbare  familie  nærmere  til 
os.  Den  har  fået  os  til  at  føle  os  nærmere 
knyttet  til  jer  og  har  bragt  liv  og  mening  ind 
i  vores  tilværelse. 

Vi  deler  den  viden  og  det  vidnesbyrd  med 
jer  og  ønsker,  at  I  skal  vide,  at  jo  længere  vi 


Til  de  hellige  i  Europa 


lever,  og  jo  flere  erfaringer  vi  får  i  livet,  des 
mere  sikkert  ved  vi,  at  vor  himmelske 
Fader  lever.  Gud  taler  virkelig  til  menne- 
skene gennem  guddommeligt  kaldte  pro- 
feter -  lige  så  sikkert,  som  at  han  gjorde  det  i 
gamle  dage.  Den  viden  giver  os  personligt 
velvære  og  fortrøstning  i  vor  tilværelse  i 
denne  urolige  verden.  Der  er  mening  med 
livet  og  stort  håb  og  trøst  for  vore  sjæle  ved 
at  vide,  at  evangeliet  atter  er  på  jorden,  og 
at  vi  har  en  aktiv  del  deri. 

Idet  vi  nu  drager  afsted  for  at  påtage  os 
nye  forpligtelser  andetsteds  i  Herrens  tje- 
neste, vil  vi  efterlade  et  budskab  til  jer.  Elsk 
hinanden!  Vær  eet!  Det  er  det  budskab, 
vore  forældre  lærte  os.  Det  er  det  budskab, 
vi  på  vor  side  har  lært  vore  børn.  Det  er  det 
samme  budskab,  vore  kirkeledere  har  lært 
os,  og  det  er  det  samme  budskab,  Frelseren 
forkyndte,  da  han  levede  her  på  jorden,  og 
da  han  åbnede  den  nuværende  uddeling. 

I  sin  tid  sagde  Jesus: 

Som  Faderen  har  elsket  mig,  således  har 
jeg  også  ejsket  jer;  bliv  i  min  kærlighed ! 
Hvis  I  holder  mine  bud,  vil  I  blive  i  min 
kærlighed,  ligesom  jeg  har  holdt  min 
Faders  bud  og  bliver  i  hans  kærlighed. 
Dette  har  jeg  sagt  til  jer,  for  at  min  glæde 
skal  være  i  jer,  og  jeres  glæde  kan  blive 

fuldkommen.  Dette  er  mit  bud,  at  I  skal 
elske  hverandre,  ligesom  jeg  har  elsket  jer 
(Johs.  15:  9-12). 

I  vor  tid  har  Jesus  forkyndt  os  den  samme 
lære: 

Jeg  siger  jer:  Vær  eet,  og  dersom  I  ikke  er 
eet,  er  I  ikke  mine  (L&P  38:27). 

Det  er  det  afskedsbudskab,  som  også  vi 
efterlader  jer.  Brødre,  elsk  jeres  hustruer  og 
vis  det  gennem  jeres  ord  såvel  som  gennem 
jeres  handlinger.  Søstre,  elsk  jeres  mænd 


og  giv  udtryk  derfor  gennem  jeres  støtte  til 
og  tjeneste  for  dem.  Forældre,  knyt  jeres 
børn  nær  til  jer  og  tag  tid  til  at  kende  dem 
godt.  Lad  dem  vide,  at  I  elsker  dem  ved  at  I 
bruger  tid  sammen  med  dem  og  rådfører  jer 
med  dem.  Børn,  elsk  jeres  forældre  og  vis 
det  ved  at  være  lydige  mod  deres  under- 
visning og  ved  at  gengælde  deres  udtryk  for 
kærlighed  til  jer. 

Brødre  og  søstre,  lær  hinanden  bedre  at 
kende.  Denne  kirke  er  Guds  familie.  Han  er 
kærlighedens  Gud.  Hvis  vi  en  dag  skal 

komme  til  at  leve  i  hans  nærvær,  kan  det 
kun  være,  fordi  vi  har  lært  at  elske 
hinanden  i  dette  liv.  Dyrk  venskaber  inden 
for  kirken.  Lær  at  kende  og  forstå  hin- 
anden som  venner.  Lad  enhver,  som 
besøger  jer  i  jeres  hjem  eller  besøger  jeres 
møder,  gå  derfra  med  en  følelse  af,  at  denne 
kirke  virkelig  er  Guds  familie,  hvor  kærlig- 
heden blomstrer. 

Til  vore  kirkeledere  siger  vi,  vær  venlige 
og  betænksomme  over  for  dem,  der  er 
blevet  betroet  jeres  omsorg.  Våg  over  dem 
med  ømhed  og  vær  ikke  hårde  i  jeres 
omgang  med  jeres  folk.  Lad  jeres  bedøm- 
melse mildnes  i  barmhjertighed.  Vær  op- 
rigtige eksempler  som  hyrder  over  dem, 
ligesom  Jesus  er  den  kærlige  hyrde  over 
kirkens  flok.  Brødre  og  søstre,  søg  hos  jeres 
ledere  det,  der  er  værd  at  prise  og  efter- 
følge. Søg  ikke  efter  fejl  og  ufuldkommen- 


MÅNEDENS  BUDSKAB  - 
fra  København  Stav 


Hør  op  med  at  finde 
fejl  hos  hinanden 


Da  Jesus  velsignede  sine  samtidige  ved  at 
helbrede  dem  for  deres  sygdomme  og 
uddrive  de  onde  ånder,  fældede  farisæerne 
denne  dom  over  ham:  »Han  er  besat  af 
Beelzebul«,  og  »det  er  ved  hjælp  af  de  onde 
ånders  fyrste,  han  uddriver  de  onde  ånder« 
(Mark.  3:22). 

Denne  negative  reaktion  på  menneskers 


heder,  for  sådanne  har  alle  mennesker, 
også  inden  for  kirken.  Husk,  at  jeres  ledere 
endnu  er  ved  at  lære  at  være  ledere.  Som 
sidste  dages  hellige  er  ingen  af  os  endnu 
fuldkommen.  Men  enhver  af  os  bør  stræbe 
hen  imod  fuldkommenhedens  tilstand,  idet 
vi  lærer  efterhånden.  Når  vi  derfor  bevæ- 
ger os  henad  livets  landevej,  bør  vi  lade 
dette  ønske  om  kærlighed  og  fred  i  vore 
familier  og  i  den  større  kirkefamilie  gøre  os 
til  et  bedre  og  lykkeligere  folk. 

Det  er  vor  bøn  og  vort  håb  for  jer,  vore 
kære  brødre  og  søstre.  Vi  forlader  jer  med 
dette  udtryk  for  vor  kærlighed  til  jer  og 
vort  håb  om,  at  vi  endnu  må  få  mangen  en 
lejlighed  til  at  mødes  med  jer  så  ofte  og  så 
fortroligt,  som  det  lader  sig  gøre. 

Med  kærlig  hilsen 

Minnie  P.  og  Theodore  M.  Burton 


gode  hensigter  og  gerninger  er  heller  ikke 
ualmindelig  blandt  vore  dages  farisæere.  I 
stedet  for  at  tænke  godt  om  deres  med- 
mennesker, tillægger  de  dem  dårlige  hen- 
sigter. Farisæerne  udøver  uretfærdig  kri- 
tik. Misundelse  er  ofte  deres  stærkeste 
motivation. 

En  sådan  holdning  medfører  sorg,  men 

går  værst  ud  over  farisæeren  selv.  Hans 
sind  bliver  mørkt.  Vrede  og  nag  behersker 
hans  sjæl.  Vejledning  tager  han  ikke  imod. 
Hos  ham  kan  Helligånden  ikke  virke. 

Herren  har  advaret  os  imod  at  være  som 
farisæeren:  ». ..  vær  ikke  længere  urene, 
hør  op  med  at  finde  fejl  hos  hinanden« 
(L&P  88:124). 

Det  negative,  det  urene,  det  platte  haren 
hæmmende  indflydelse  på  vor  udvikling  og 
fremgang.  Vi  bør  i  stedet  vænne  os  til  at 
være  positive,  at  opmuntre  og  opbygge.  Vi 
må  lære  at  tænke  godt  om  andre  menne- 
sker. Vi  må  forstå,  at:  »når  sidste  dages 
hellige  fejler  i  kirken,  gør  de  det  ikke  af 
mangel  på  ønske  om  at  gøre  det  rigtige, 
men  af  mangel  på  kundskab  -  de  er  ofre  for 
utilstrækkelig  belæring«  (Gordon  B.  Hink- 
ley). 

Herrens  rigeste  velsignelser  vil  følge  de 
mennesker,  som  lærer  at  elske  mennesker 
og  lærer  at  pryde  deres  tanker  med  dyd, 
hvilket  bl.a.  vil  sige  at  tænke  det  bedste  om 
andre:  ». . .  pryd  altid  dine  tanker  med  dyd, 
da  skal  du  have  større  frimodighed  for 
Guds  åsyn,  og  præstedømmets  lære  skal 


falde  på  din  sjæl  som  himlens  dug«  (L&P 
121:45).  Hvem  ønsker  ikke  frimodighed 
overfor  Gud?  Hvem  ønsker  ikke  at  tilegne 
sig  præstedømmets  lære?  Jamen,  her  er  jo 
opskriften.  Og  hør  videre  hvad  Herren 
lover  os:  ». . .  Den  Helligånd  skal  være  din 
stadige  ledsager«  (L&P  121:46).  Kan  vi 
ønske  os  mere? 

Her  er  virkelig  en  nøgle  til  fremgang  for 
den  enkelte  og  for  de  hellige  som  et  folk. 
Lad  os  tilegne  os  denne  lærdom.  Lad  den 
blive  aktiv  i  vores  tilværelse. 

»Lad  dit  hjerte  være  fuldt  af  kærlighed  til 
alle  mennesker  og  til  troens  egne,  og  pryd 
altid  dine  tanker  med  dyd,  da  skal  du  have 
større  frimodighed  for  Guds  åsyn,  og 
præstedømmets  lære  skal  falde  på  din  sjæl 
som  himlens  dug.  Den  Helligånd  skal  være 
din  stadige  ledsager,  og  dit  scepter  ret- 
færdighedens og  sandhedens  uforanderlige 
scepter,  og  dit  herredømme  skal  være  et 
evigt  herredømme  og  det  skal  uden  tvang 
tilflyde  dig  fra  evighed  til  evighed«  (L&P 
121:45/46). 

Henning  K.  Frederiksen 
Stavspræsident 


MÅNEDENS  BUDSKAB  -  fra  Århus  stav 


»Du  har  et  rigt  og 
spændende  liv!« 


I  sin  afsluttende  tale  ved  generalkonferen- 
cen i  april  1979  sagde  præsident  Spencer 
W.  Kimball  til  de  tilstedeværende  i  Taber- 
naklet, at  de  skulle  omvende  sig  og  gå  hjem 


og  begynde  at  skrive  deres  personlige 
historie! 

Denne  opfordring  blev  af  flere  af  gene- 
ralautoriteterne gentaget  ved  generalkon- 

ferencen  i  april  1980,  og  jeg  tror  ikke,  at 
dette  er  en  tilfældighed.  Det  at  skrive  sin 
personlige  historie  er  en  betydningsfuld 
opgave  for  os  -  og  der  er  alt  for  mange  af  os, 
der  ikke  er  begyndt  at  arbejde  på  denne 
opgave ! 

Måske  kan  vi  ikke  se  behovet  for  at  gå  i 
gang  med  denne  opgave,  og  måske  holder 
vi  os  tilbage,  fordi  vi  ikke  rigtig  ved, 
hvordan  vi  skal  få  tid  til  det,  eller  hvordan 
vi  skal  få  begyndt.  Det  kan  jo  også  være,  at 
vi  ikke  har  noget  at  fortælle,  der  kan  have 
interesse  for  andre  mennesker.  Det  sidste  er 
ikke  tilfældet  for  noget  menneske  på  denn 
jord!  Må  jeg  citere  de  sidste  to  vers  i  Det 
gamle  Testamente: 

»Se,  jeg  sender  eder  profeten  Elias,  før 
Herrens  store  og  frygtelige  dag  kommer. 

Han  skal  vende  fædrenes  hjerte  til 
sønnerne  og  sønnernes  til  fædrene,  at  jeg 
ikke  skal  komme  og  slå  landet  med  band« 
(Malakias  4:5-6).  Læg  mærke  til,  at  Skrif- 
ten her  taler  om  såvel  en  linie  tilbage  i  tiden, 
fra  sønnerne  til  fædrene,  som  en  linie  frem  i 
tiden,  fra  fædrene  til  sønnerne.  Den  første 
linie  er  den,  vi  følger,  når  vi  udfører  vort 
genealogiske  arbejde,  og  det  er  de  fleste  af 
os  kommet  i  gang  med.  Den  anden  linie 
ligger  mere  hen  i  det  dunkle  for  os. 

Det  er  et  naturligt  instinkt  i  os,  at  vi  altid 
vil  ønske  det  bedste  for  vore  børn,  børne- 
børn og  senere -efterkommere.  Vi  ønsker 
brændende,  at  vore  børn  også  skal  nyde 
godt  af  den  livserfaring,  vi  har  høstet  og 
måske  har  måttet  betale  dyrt  for.  Det  er 
desværre  bare  sjældent,  at  børnene  helt 
forstår  forældrenes  »sprog«,  når  forældre- 
nes gode  ønsker  kommer  frem  som  vejled- 
ning for  børnene. 

Jeg  husker  tydeligt  min  gamle  bedste- 
moder. Hun  var  en  meget  fin  og  en  stærkt 
troende  kvinde,  og  hun  ønskede  ivrigt  at 
dele  sin  tro  med  mig.  Hun  gjorde  mange 
forsøg,  men  jeg  var  dengang  for  ung  og  for 
overfladisk  i  min  tankegang.  Bedstemoder 
nåede  ikke  at  berige  mig  med  sin  tro,  for  jeg 
var  kun  17  år  gammel,  da  hun  døde. 
Jeg  har  i  dag  i  min  varetægt  bedstemo- 


ders poesibog  og  det  sidste  brev,  som  hun 
skrev  til  min  mor,  for  også  at  påvirke  hende 
i  troens  retning.  Disse  ting  er  jeg  glad  for  at 
eje,  men  hvor  ville  jeg  ønske,  at  bedste- 
moder også  skriftligt  havde  nedfældet  sit 
livs  inderste  tanker,  ønsker  og  oplevelser. 
Det  kunne  i  dag  have  været  en  rig  kilde  for 
mig.  Hvor  ville  jeg  også  ønske,  at  jeg  i  dag 
via  det  skrevne  ord  kunne  have  forbindelse 
til  mine  andre  forfædres  liv.  Det  ville  være 
uvurderligt  for  mig. 

Hvis  der  ikke  i  denne  verden  havde  levet 
mennesker,  der  ønskede  at  skrive  for  de 
kommende  generationer,  så  havde  vi  ikke 
haft  de  hellige  skrifter.  Jeg  vil  gerne  citere 
skriften: 

»Og  døden  er  kommet  over  vore  fædre; 
ikke  desto  mindre  kender  vi  dem  og  kan 
ikke  fornægte  det,  ja,  endog  den  første  af 
alle  kender  vi,  ja,  Adam.  Thi  en  mindebog 
er  skrevet  blandt  os  efter  det  mønster,  som 
er  givet  ved  Guds  finger.  Og  den  er  givet  på 
vort  eget  sprog«  (Moses  6:  45-46). 

Der  ligger  en  dybere  mening  i,  at  Herrens 
profet  så  kraftigt  opfordrer  os  til  at  udføre 
denne  opgave,  der  ikke  bare  består  i  at  føre 
en  dagbog;  men  at  grundlægge  en  egentlig 
organiseret  mindebog,  der  kan  blive  re- 
spekteret og  bevaret  gennem  de  kommende 
generationer. 

Efter  at  vi  i  Kirken  nu  har  fået  den  nye 
samlede  mødeplan,  har  vi  fået  mere  tid  til 
rådighed  om  søndagen.  Det  vil  være  oplagt 
at  bruge  denne  tid  til  også  at  arbejde  på  at 
skrive  sin  personlige  historie. 

1  »Den  Danske  Stjerne«  for  maj  1977  og  i 
»Ensign«  for  januar  1977  er  der  dejligt, 
instruktivt  materiale  for  alle,  der  behøver 
hjælp  til  at  komme  i  gang.  Det  vil  også  være 
godt,  hvis  brødrene  i  præstedømmets  kvo- 
rumer  og  søstrene  i  hjælpeforeningen  vil 
inspirere  og  motivere  hinanden  til  at  virke 
med  denne  dejlige  opgave. 

Jeg  kan  virkelig  bære  vidnesbyrd  om,  at 
det  er  en  dejlig  opgave.  At  give  sig  tid  til  at 
betragte  sit  eget  liv  udefra  -  med  evangeliet 
som  baggrund  -  det  er  berigende  både  for 
unge  og  ældre. 

Man  kan  derigennem  bære  vidnesbyrd 
ikke  bare  for  sine  efterkommere,  men  også 
for  sig  selv!  Når  personlige  kriser  opstår, 
kan  ens  eget  vidnesbyrd  i  mindebogen 
være  en  kraft  til  at  se  det  hele  i  et  større 
perspektiv.  Når  man  som  skribent  i  denne 
opgave  søger  at  vurdere  sit  eget  liv  og 
nedfælder  sine  tanker  derom,  så  kan  man 


heller  ikke  undgå  at  få  mere  respekt  for 
dette  liv.  Vi  vil  betragte  livet  med  mere 
ærbødighed  og  taknemmelighed.  Herrens 
ånd  vil  være  med  os,  så  at  vi  med  rette  hver 
især  kan  sige :  »Jeg  har  et  rigt  og  spændende 
liv« ! 

Knud  Bent  Andersen, 
Stavspræsident 


Hvordan  lærer  man  sine  børn  at  skrive  dagbog? 


I  Church  News,  12.  januar  1980,  har  vi 
fundet  følgende  indlæg,  som  giver  et  godt 
svar  på  ovenstående  spørgsmål.  Det  er 
skrevet  af  broder  Calvin  Jackson,  som 
ligesom  sin  hustru  Mary  har  skrevet 
dagbog  i  mange  år. 

Denne  vane  syntes  dog  ikke  rigtigt  at 
smitte  af  på  deres  7  børn  -  særligt  ikke  på  de 
hjemmeboende  i  teen-age  alderen.  Dog 
lykkedes  det  til  sidst  for  broder  og  søster 
Jackson  at  finde  en  løsning,  der  virkede  i 
deres  familie. 

Broder  Jackson  fortæller: 
»Efterhånden  som  vore  sønner  kom  hjem 
fra  mission,  lagde  jeg  mærke  til,  at  vanen 
med  at  føre  dagbog  blev  mere  og  mere 
uregelmæssig,  idet  aktiviteterne  i  skolen,  i 
kirken  og  andre  steder  lagde  mere  og  mere 
beslag  på  deres  tid. 

Børnene  i  teen-age  alderen  syntes  slet 
ikke  at  have  interesse  for  eller  tid  til  disse 
ting.  Jeg  prøvede  på  flere  måder  at  op- 
muntre dem  til  at  skrive  dagbog,  men  alle 
mine  anstrengelser  var  til  ingen  nytte. 

Jeg  mente,  at  jeg  havde  fået  en  god  ide, 
da  jeg  købte  de  flotteste  dagbøger,  jeg 
kunne  finde  og  lagde  en  ved  hvert  barns 
seng.  Jeg  mente,  at  når  de  havde  dagbø- 
gerne så  nær  ved  hånden,  kunne  de  slet  ikke 
lade  være  med  at  skrive  i  dem.  Men  jeg  tog 
fejl! 

Vi  benyttede  enhver  lejlighed  til  at 
opmuntre  dem  til  at  skrive  i  bøgerne,  men 
efter  et  års  forløb  stod  det  klart,  at  det  var 
en  fiasko.  Støvet  lå  tykt  på  dagbøgerne! 


Men  så  fandt  vi  en  løsning  på  problemet. 
Det  var  egentlig  så  enkelt.  Efter  aftens- 
maden en  aften  bad  jeg  hvert  familiemed- 
lem om  at  finde  sin  dagbog  og  komme 
tilbage  til  bordet  med  den. 

Jeg  lagde  wards-,  stavs-  og  skolekalen- 
derne  midt  på  bordet.  Efterhånden  som 
Mary  og  jeg  udpegede  enhver  begivenhed  i 
børnenes  liv  i  ugens  løb,  fik  de  en  følelse  af 
at  have  udrettet  noget.  Under  dette  tilbage- 
blik fik  hver  enkelt  mulighed  for  at 
fortælle  om  noget,  som  var  sket  for 
vedkommende  i  løbet  af  ugen. 

Derefter  blev  hver  enkelt  bedt  om  at 
skrive  mindst  én  side  om  den  uge  i  sin 
dagbog.  Der  blev  helt  stille  i  værelset,  mens 
vi  skrev. 

Nu  har  vi  en  bestemt  plads  i  spisestuen  til 
disse  hellige  optegnelser.  Jeg  har  forklaret, 
at  de  er  skrevet  af  særlige  sønner  og  døtre  af 
Gud.  Det  er  ikke  tilladt  at  læse  i  nogen 
andens  dagbog  uden  at  ejermanden  giver 
lov. 

Kun  kort  tid  bruger  vi  til  dette  formål, 
men  det  er  nu  det  første,  vi  gør  på  vore 
familiehjemmeaftener.  Man  kan  skrive 
oftere,  hvis  man  ønsker  det,  men  det  er  helt 
frivilligt.  I  løbet  af  et  år  vil  hver  enkelt  have 
skrevet  mere  end  50  sider  i  sin  dagbog«. 

Broder  Jackson  slutter  med  at  sige,  at 
der  er  en  helt  vidunderlig  ånd  i  familien, 
når  de  sidder  rundt  om  bordet  og  skriver 
deres  personlige  optegnelser. 

EEV 

Et  brev  til  forældre 
fra  ældste  og  søster  Robert  D.  Hales 

Kære  forældre! 

Vor  himmelske  Fader  har  betroet  os  noget  som  er  mere  værdifuldt  end  noget  som  helst 
andet  på  jorden  -  vore  børn,  Zions  opvoksende  generation.  Vi  henvender  os  til  jer  på 
præsident  Kimballs  vegne,  på  De  tolvs  Kvorums  vegne  og  på  De  halvfjerds  første  Kvorums 
vegne.  Vi  har  et  budskab  til  jer  som  vil  vinde  genklang  hos  jeres  regionalrepræsentant,  jeres 
missionspræsident,  stavspræsident  og  andre  ledere.  Det  er  et  budskab  der  kommer  fra 
hjertet.  Hvis  det  var  muligt  ville  vi  lægge  armen  om  jer  og  tale  til  hver  enkelt  fra  hjerte  til 
hjerte.  Derfor  beder  vi  jer  tænke  på  at  vi  holder  uendelig  meget  af  jer  og  beundrer  jer,  selv 
om  vi  er  nødt  til  at  tale  til  jer  pr.  brev.  Det  er  en  ære  for  os  at  vi  tælles  med  blandt  dem  der  har 
opdraget  deres  børn  i  Europa. 


Vi  forældre  har  det  ansvar 
at  undervise  vore  børn  om  det 
fundamentale  i  evangeliet. 
Vor  himmelske  Fader  ønsker 
at  alle  hans  børn,  hver  eneste 
et,  opnår  et  personligt 
vidnesbyrd  og  kan  glædes 
over  et  meget  nært  forhold  til 
Frelseren  gennem  Hellig- 
ånden, som  det  er  enhver 
oprigtig  sidste  dages  helligs 
privilegium  at  have  hos  sig.  Vi 
forældre  har  fået  det  ansvar 
at  sørge  for  at  få  denne  vel- 
signelse selv  og  lede  vore 
børn  til  også  at  få  den. 

Der  kommer  tidspunkter  i 
alle  unge  menneskers  liv,  hvor 
de  vil-blive  prøvet  og  hvor  de 
er  nødt  til  at  kunne  stå  fast  på 
deres  egen '  åndelige  grund- 
vold, uafhængige  og  med  en 
sikker  overbevisning,  når  de 
møder  modstridende  opfat- 
telser, samt  de  fristelser  og 
fejltagelser  der  findes  i  verden. 
Hvis  I  har  en  datter  eller  en 
søn  mellem  14  og  25  år,  vit"  I 
ligesom  vi  erkende  at  det  er 
denne  periode  i  deres  liv,  hvor 
de  vil  komme  ud  for  de  fleste 
af  den  slags  udfordringer. 


David  Hales,  der  lige  er  vendt  hjem  fra  en  mission  i 
Hamborg,  viser  sine  forældre  noget,  han  har  skrevet 
i  sin  mindebog. 

Det  er  netop  på  dette  tidspunkt  i  deres  liv 
kirken  tilbyder  jer  sin  hjælp  gennem  semi- 
nar og  institut  programmerne,  som  er 
undervisning  i  religion  på  hverdage.  Semi- 
nar og  institut  programmerne  er  til  for  at 
hjælpe  os  forældre  med  at  klare  vore 
ansvarsopgaver  som  forældre.  Præsident 
Harold  B.  Lee  har  meget  klart  opstillet 
formålet  med  disse  programmer,  idet  han 
har  sagt:  »Da  brødrene  organiserede  reli- 
gionsundervisning, som  skulle  finde  sted 
om  hverdagen,  sagde  de  at  deres  formål 
med  dette  var  at  opveje  den  ugudelige 
undervisning  der  er  så  almindelig  i  de 
verdslige  skoler.«  (Tale  for  religions-læ- 
rere, juni  1970).  Men  for  nylig  har  Det 
øverste  Præsidentskab  skrevet  følgende  til 
de  unge  i  seminar-alderen:  »Vi  opfordrer 
jer  til  at  gøre  jer  alle  mulige  anstrengelser 
for  selv  at  træffe  de  nødvendige  arrange- 
menter for  at  I  kan  blive  tilmeldt  seminar- 
programmet i  jeres  ward  eller  gren.  Vi 
ønsker  for  jer  at  I  vil  komme  sammen  med 
andre  unge  mennesker  der  flittigt  studerer 
skrifterne.  Vi  håber  oprigtigt  at  I  ikke  vil 
nøjes  med  at  tilmelde  jer:  Engagér  jer  i 
programmet,  lær  evangeliets  smukke  og 
evige  principper  og  efterlev  dem  fuldtud 
gennem  hele  jeres  liv.«  Disse  ting  og  dette 
brev  med  følgende  løfte  har  så  stor  betyd- 
ning for  os  forældre:  »Hvis  I  trofast 
udfører  denne  opgave  kan  vi  forsikre  jer  at 
I  vil  høste  lykke  nu  og  evigt  liv  herefter.« 
(Brev  dateret  april  1970). 


Ophøjelsens  cirkler 

For  at  illustrere  nogle  af  de  ting,  som  jeg 
synes  er  meget  vigtige,  tegner  jeg  fire 
cirkler  på  tavlen.  I  den  øverste  skriver 
jeg  »Evigt  liv  eller  ophøjelse«.  Dernæst 
tegner  jeg  en  lille  sti  -  den  lige  og  snævre 
sti  som  fører  til  evigt  liv,  stien  som  kun 
få  finder  -  som  går  fra  den  første  cirkel 
til  den  anden.  I  den  anden  cirkel  skriver 
jeg  ordene  »Evigt  ægteskab«.  Denne 
hellige  handling  er  af  afgørende 
betydning  for  at  opnå  evigt  liv.  I  den 
tredje  cirkel  skriver  jeg  »En  mission«.  De 
unge  mennesker  som  udfører  en  hæderlig 
mission,  gifter  sig  næsten  altid  i  templet. 
I  den  fjerde  cirkel  har  »Seminar-  og 
institutprogrammet«  sin  retsmæssige 
plads.  Jeg  undlader  aldrig  at  give  dette 
program  denne  betydningsfulde  plads, 
fordi  jeg  er  overbevist  om,  at  seminar- 
og  institutprogrammet  kan  gøre  meget  til 
at  bringe  unge  mennesker  ud  i  missions- 
marken,  ind  i  tempelægteskabet  og 
endelig  ind  i  ophøjelsen! 

Dette  program  med  daglig  religiøs 
uddannelse  er  i  stand  til  at  gøre  lige  så 
meget,  som  ethvert  andet  af  undervis- 
ningsprogrammerne i  kirken,  for  direkte 
at  hjælpe  hjemmet  med  at  sørge  for  at 
ungdommen  når  disse  mål. 

Alle  vore  udsøgte  unge  mennesker  skulle 
benytte  sig  af  dette  program,  for  at  indse 
og  styrke  deres  evige  forhold  til  Gud, 
deres  medmennesker  og  sig  selv. 


Spencer  W.  Kimball 


Fra  en  tale  til 

De  Tolvs  regionalrepræsentanter 
3.  april,  1975 


Det  er  meget  smerteligt  for  os  at  tænke 
på,  at  der  findes  unge  der,  enten  fordi  de  er 
ligeglade  eller  fordi  forældrene  eller  le- 
derne ikke  opmuntrer  dem,  ikke  får  del  i 
dette  løfte,  så  de  kan  kvalificere  sig  til  at  få 
det  opfyldt.  Vi  føler  os  meget  tilskyndet  til 
at  sige  dette  til  jer  netop  nu,  fordi  det  er  på 
denne  årstid  kirkens  unge  skal  indmelde  sig 
til  efterårets  seminar-  og  institut-klasser.  Vi 
vil  bede  enhver  af  jer  forældre  sammen  med 
os  at  gøre  tre  ting:  (1)  tænk  over  præsident 
Kimballs  ord,  som  også  står  på  denne  side. 
Bed,  tal  om  tingene  og4æg  planer  sammen, 
for  at  I  kan  modtage  Herrens  inspiration 
om  hvordan  I  gennem  jeres  personlige 
eksempel  kan  undervise  og  ledejeres  børn. 
(2)  Tal  personligt  med  hvert  barn.  Bær  jeres 
vidnesbyrd  om  Herren  Jesus  Kristus,  og 
om  at  hans  profet  er  her  på  jorden  idag. 
Fortæl  jeres  søn  eller  datter  at  Herrens 
profet  ønsker  at  de  skal  tilmelde  sig 
seminar-  eller  institut-programmet  og  stu- 
dere evangeliet  hver  eneste  dag.  Sørg  for  at 
de  indmelder  sig  og  forpligter  sig  til  at 
studere  hver  dag.  (3)  Vær  en  inspiration  for 
jeres  børn  ved  jeres  eksempel  -  ved  selv  at 
studere  evangeliet  hver  dag.  Stå  tidligt  op 
og  læs  ved  samme  bord  som  jeres  børn,  når 
som  helst  det  er  muligt.  Bed  sammen,  og 
nyd  sammen  et  åndeligt  måltid  før  I  spiser 
morgenmad.  Gør  det  hver  morgen.  Det  er 
en  vanskelig  udfordring.  Men  løftet  har  sin 
pris.  Vi  ved  at  der  findes  en  måde,  hvorpå  vi 
kan  få  hjælp  fra  vor  himmelske  Fader  så 
det  kan  lykkes  os  at  efterkomme  hans  krav. 

Familien  Hales  studerer  skrifterne  sammen. 


Vi  ved  at  jeres  kærlighed  til  jeres  børn,  og  jeres  ønske  om  at  se  dem  fuldføre  deres  jordiske 
mission,  vil  være  den  største  motiverende  kraft  bag  alle  jeres  anstrengelser.  Vi  hylder  jer, 
opbyggerne  af  en  bedre  verden,  forældrene  til  en  udvalgt  generation.  Kære  medforældre, 
lad  os  styrke  hverandre  og  udføre  den  opgave  Herren  har  pålagt  os.  Må  vi  alle  kunne  stå 
uden  at  skamme  os  på  regnskabets  dag  og  høre  vor  Herre  sige  til  os:  »Vel,  du  gode  og  tro 
tjener...  gå  ind  til  din  herres  glæde«  (Matt. 25:21). 


Med  kærlig  hilsen 


Ældste  og  søster  Robert  D.  Hales 

Kirkens  150  års  dag 


Lørdag  den  12.  august  blev  kirkens  150  års 
dag  fejret  ved  et  meget  flot  og  velbesøgt 
arrangement  i  kirkebygningen  på  Magle- 
gårds Alle. 

Et  til  anledningen  specielt  kaldet  kor  fra 
hele  staven  gav  først  en  koncert  »som  i 
gamle  dage«.  I  ca.  5  kvarter  underholdt 
dette  virkelig  gode  kor  med  gamle  kendte 
korsange,  lige  fra  »Golgata«  til  Battle 
Hymn  of  the  Republic,  hvor  hele  salen  til 
slut  stemmer  med,  så  taget  var  ved  at  løfte 
sig.  Nogle  få  men  udvalgte  solister  ydede 
glimrende  deres  til  indtrykket  af  en  god 
koncert.  Det  kunne  vi  godt  tænke  os 
gentaget  ved  lejlighed.  En  særlig  flot 
udmarch  af  koret  fandt  sted  til  tonerne  af 
»Århus  tappenstreg«.  Det  var  så  signalet  til 
2.  afdeling  hvor  de  forskellige  ward  i  staven 
havde  fået  til  opgave  at  skildre  forskellige 
episoder  og  begivenheder  i  kirkens  historie. 
Stor  ildhu  var  lagt  for  dagen  og  de  mange 


optrin  vakte  stor  glæde  hos  den  fyldte  sal. 
Der  var  både  morsomme  og  rørende 
episoder  og  det  vil  føre  for  vidt  blot  at  give 
et  nogenlunde  udtømmende  referat  af  det 
hele  program.  Men  vi  vil  ikke  undlade  at 
nævne  søster  Emmy  Brolyng  som  også  var 
til  stede  ved  kirkens  100  års  jubilæum  der 
dengang  blev  fejret  i  Korsgade  11,  en 
bygning  som  nu  er  jævnet  med  jorden.  Men 
søster  Brolyng  fortalte  om  den  store  ople- 
velse det  havde  været  for  hende  at  være 
med  dengang  og  hvor  dejligt  det  var  nu  at 
være  med  igen  50  år  efter. 

Det  var  en  virkelig  festlig  aften  som 
Københavns  stav  kun  kan  roses  for,  skal  vi 
dryppe  lidt  malurt  i  så  må  det  være  det  at 
det  hele  arrangement  trak  lidt  for  længe  ud. 
Men  vi  var  i  godt  selskab  og  det  var  en 
dejlig  aften,  tak  til  alle  som  bidrog  dertil. 

JL 

Dansk  Tabernakelkor  Selskab 


Som  det  første  land  i  verden  fik  Danmark 
for  nogle  år  siden,  i  1976,  et  støtteselskab 
for  Tabernakelkoret.  Og  nu  i  1980  er 
søsterselskaber  oprettet  i  Norge  og  Sverige. 

Umiddelbart  skulle  man  ikke  synes,  at 
Tabernakelkoret,  denne  hæderkronede,  in- 
ternationalt kendte  institution,  behøvede 
nogen  støtte  fra  smålande  som  de  skandi- 
naviske. Og  der  er  selvsagt  ingen  tvivl  om, 
at  koret  nok  skulle  kunne  overleve  også 
uden  Tabernakelkor  selskaber.  Men  allige- 
vel -  når  man  ser  tilbage  på  de  år,  det 
danske  selskab  har  eksisteret,  bliver  man 
hurtigt  klar  over,  at  der  er  sket  en  fæno- 
menal populariseren  af  koret  i  Danmark  i 
den  tid,  og  at  en  stor  del  af  denne  popu- 
laritet skyldes  netop  selskabets  aktiviteter. 

Det  var  et  ikke-medlem,  som  fik  den 
geniale  idé  at  starte  et  selskab  til  støtte  for 
koret  -  eller  måske  snarere  til  støtte  for  alle 
dem,  der  var  interesseret  i  at  anskaffe 
grammofonplader  med  koret  og  at  få  koret 
at  høre  i  radio  og  TV.  Kent  Gade  Olesen  fra 
Fredericia  er  manden,  som  uegennyttigt  og 
med  forbavsende  energi  satte  sig  for  at  gøre 
noget  ved  det. 

En  af  de  vigtigste  opgaver  for  et  sådant 
selskab  er  at  skaffe  bevis  for,  at  det  kan 
betale  sig  for  importører  af  grammofon- 
plader at  ligge  med  et  lager  af  korets  plader. 
Beviset  må  komme  fra  grammofonplade- 
forretningernes bestillinger  og  forespørgs- 
ler. Og  dem  får  man  kun  ved  at  skabe 
interesse  hos  det  store  publikum.  Man  må 
altså  helt  ud  i  befolkningen  og  dér  skabe 
et  behov  og  ønske  om  at  kunne  købe 
pladerne. 

Selskabet  er  gået  to  veje  samtidig  for  at 
skabe  dette  behov.  Den  ene  gik  ud  på  at 
påvirke  radioens  musikmedarbejdere  til 
oftest  muligt  at  spille  korets  plader.  Altså 
gjaldt  det  om  at  få  fremskaffet  plader,  som 
kunne  sendes  til  disse  medarbejdere  til 
vurdering  og  benyttelse.  Prøveplader  be- 
stiltes i  Salt  Lake  City  og  blev  efter 


modtagelse  fordelt  til  musikfolk  i  radioen 
og  på  de  betydeligste  dag-  og  fagblade. 
Men  for  at  kunne  formå  koret  og  grammo- 
fonselskabet til  at  sende  sådanne  prøve- 
plader, var  det  nødvendigt,  at  en  organi- 
sation stod  bag.  Så  derfor  oprettedes 
selskabet,  og  en  kampagne  startedes  for  at 
skaffe  medlemmer  i  så  stort  antal  som 
muligt. 

Nu  er  selskabet  velfunderet,  og  der  er 
sket  store  ting  siden  oprettelsen.  Import- 
selskabet har  altid  et  stort  og  alsidigt  lager 
af  korets  plader,  nogle  af  de  største  forret- 
ningskæder fører  dem  og  optager  dem  i 
deres  kataloger.  Selskabet  har  været  di- 
rekte involveret  i  import  af  særlige  plader 
som  f.eks.  den  meget  populære  »White 
Cliffs  of  Dover«  med  Robert  Merrill.  Til 
pladen  med  »Book  of  Mormon  Oratorio« 
fik  selskabet  udgivet  et  teksthæfte  på 
dansk.  Og  til  trods  for  at  det  egentlig  er 
mod  korets  principper,  lykkedes  det  Kent 
Gade  Olesen  at  få  tilladelse  til  at  fremstille 
et  kassettebånd  med  gengivelse  af  det  lange 
program  (både  transmission  og  den  ekstra 
festligholdelse)  ved  50-års-jubilæet  sidste 
år.  Dette  bånd  er  dog  ikke  i  handelen  men 
er  udelukkende  forbeholdt  selskabets  med- 
lemmer. 


■  ■ 


Kent  Gade  Olesen, 
præsident  for 

Dansk  Tabernakelkor  Selskab 

Dansk  Tabernakelkor  selskab  har  i  de 
forløbne  år  haft  mange  forskellige  aktivi- 
teter. Man  udgiver  lejlighedsvis  et  lille 
orienteringsblad  til  medlemmerne,  tilbyder 
udlejning  af  film  med  koret,  arrangerer 
fremførelse  med  professionelt  apparatur  af 
f.eks.  korets  pladesæt  med  »Messias«, 
forhandler  den  store  jubilæumsbog  med 
korets  historie  og  har  endogså  til  salg  et  flot 
farve-postkort  af  koret. 

Musikbibliotekerne  er  heller  ikke  »gået 
ram  forbi«.  Et  intensivt  arbejde  med  dem 
har  resulteret  i,  at  man  nu  alle  steder  kan 
låne  en  lang  række  af  korets  plader. 

Kent  Gade  Olesen  har  to  ønsker:  Det  ene 
er,  at  mange  flere  af  kirkens  medlemmer 
(og  andre)  vil  forstå  betydningen  af  en  god 
opbakning  af  selskabets  aktiviteter  og 
derfor  vil  melde  sig  ind.  Kontingentet  er 


særdeles  rimeligt  -  30  kr.  om  året  pr.  familie 
-  og  kan  indbetales  på  giro  230  27  13.  Efter 
indbetaling  vil  man  modtage  forskelligt 
materiale.  Det  andet  ønske  er,  at  man 
stadig  og  fortsat  vil  bombardere  radioen 
med  ønsker  om  at  høre  Tabernakelkoret. 
Der  er  en  lang  række  ønske-programmer, 
hvortil  man  kan  skrive  eller  indtelefonere 
sine  ønsker.  Den  mulighed  bør  udnyttes. 

Som  informationsleder  vil  jeg  personligt 
sige  Kent  Gade  Olesen  tak  for  hans  store 
indsats  for  koret.  Tabernakelkoret  er  rent 
PR-mæssigt  det  største  aktiv,  kirken  har, 
og  dets  vidunderlige  musik  er  i  højeste  grad 
medvirkende  til  at  gøre  kirken  kendt  og 
respekteret  i  videste  kredse. 

'  Jørgen  W.  Schmidt 

NYT  FRA  INFORMATIONSTJENESTEN 

Rapport  om  forsøg  på  at  få  forandret 
fremmedordbogs  optagelse  af  »MORMON« 


Det  var  konstateret,  at  Gyldendals  Frem- 
medordbog havde  denne  tekst  under  ordet 
mormoner: 

(efter  navnet  på  sektens  foregivne  profet 
Mormon )  medlem  af  amerikansk  sekt,  som 
tidligere  tillod  flerkoneri. 

I  et  brev  til  skolebogsafdelingen  hos 
Gyldendal,  dateret  19.  september  1978 
gjordes  ophævelser  over 

1)  ordet  SEKT 

2)  ordet  FOREGIVNE 

3)  MORMON  som  den,  der  lagde  navn 
til  kirken 

4)  ordet  AMERIKANSK 

5)  at  man  alene  brugte 
FLERKONERIET  som  karakteristik. 

Ny  udgave  kom  i  december  1979  (8. 
udgave).  Heri  hedder  det  nu: 

uønsket  betegn,  (efter  Joseph  Smiths  £og 
Mormons  Bog,  1830)  for  kirkesamfundet 


»Jesu  Kristi  Kirke  af  Sidste  Dages  Hellige«. 

Læg  mærke  til,  at  man  har  taget  hensyn 
til  alle  fem  punkter  -  og  har  fået  kirkens 
navn  med  på  helt  rigtig  måde.  At  man  har 
indføjet  ordet  »uønsket«  snarere  end  skre- 
vet øgenavn  ell.  lign.  får  så  være. 

Af  opsætningsmæssige  grunde  har  man 
bibeholdt  antallet  af  linier,  nemlig  3,  men 
har  dog  fundet  plads  til  tilføjelse  af  Joseph 
Smiths  navn. 

Eksemplet  viser,  at  ordbogs-  og  leksi- 
kon-redaktioner ikke  er  uvillige  til  at  rette 
sig  efter  vore  henstillinger,  hvilket  vi  for 
tekst-  og  skolebøgers  vedkommende  alle- 
rede tidligere  har  kunnet  konstatere. 

En  lille  landvinding,  ja,  men  ret  så 
betydningsfuld.  For  sådanne  optagelser  er 
ofte  grundlaget  for  synspunkter  hos  andre 
skribenter  og  bliver  derved  det,  amerika- 
nerne kalder  »Center  of  Influence«. 

Jørgen  W.  Schmidt 


Visdomsordet 

Kære  brødre  og  søstre! 

Jeg  vil  gerne  bære  mit  vidnesbyrd  om 
visdomsordet.  Både  min  far  og  jeg  havde, 
før  vi  kom  ind  i  kirken,  et  stort  forbrug  af 
tobak,  spiritus  og  kaffe. 

Da  vi  lærte  kirken  at  kende  og  lærte  om 
visdomsordet,  holdt  vi  op  med  at  bruge 
disse  ting.  For  mit  eget  vedkommende  kan 
jeg  sige,  at  jeg  er  jordens  lykkeligste 
menneske,  og  jeg  føler  mig  meget  bedre 
tilpas  på  alle  måder. 

Derfor  vil  jeg  opfordre  alle  til  at  læse  og 


efterleve  visdomsordet,  som  det  står  i  Lære 
og  Pagter,  afsnit  89. 

Jeg  ved,  at  Gud  lever,  og  at  Jesus  Kristus 
er  Hans  søn.  Ligeledes  ved  jeg,  at  profeten 
Joseph  Smith  var  en  sand  profet,  og  at 
Mormons  Bog  er  Guds  værk.  Jeg  ved  også, 
at  Spencer  W.  Kimball  er  den  sande  profet  i 
vore  dage.  Dette  siger  jeg  i  Jesu  Kristi 
Navn.  Amen. 

Bjarne  Bæk 
Skive 

Nye  wardsgrænser  i  København  stav 


at  det  gamle  Københavns  første  ward  blev 
delt  op,  så  en  del  gik  til  andet  ward.  En 
anden  del  gik  til  fjerde  ward,  og  den  sidste 
del  danner  sammen  med  en  del  af  det  gamle 
tredie  ward  dét,  der  nu  er  Københavns 
første  ward.  Det  nuværende  tredie  ward  er 
udelukkende  en  del  af  det  gamle  tredie 
ward. 

Skulle  nogen,  når  dette  læses,  være  i  tvivl 
om,  hvor  de  hører  til,  kan  de  henvende  sig 
til  en  af  nedenstående  biskopper  og  få 
besked. 


Ward 

Mødetid 

Mødested 

Biskop 

(Medlems- 
antal) 

1. 

9.00-12.00 

Maglegårds  Allé  83 
2860  Søborg 

Hans  Billeskov  Jansen 
Sandbyvej  25 
2730  Herlev 
Tlf.  02  -  91  06  13 

(360) 

2. 

10.00-13.00 

Kretavej  37 
2300  Kbh.  S 

Richard  Andersen 
Alkmaar  Allé  52 
2791  Dragør 
Tlf.  01  -  53  61  69 

(315) 

3. 

13.00-16.00 

Maglegårds  Allé  83 
2860  Søborg 

Jørgen  Ringheim 
Svalevej  16 
2900  Hellerup 
Tlf.  01  -  62  84  72 

(320) 

4. 

10.00-13.00 

Priorvej  12 
2000  Kbh.  F 

Bent  Jensen 
Pilegårds  Vænge  77 
2635  Ishøj 
Tlf.  02  -  73  62  68 

(437) 

Ved  stavskonferencen  den  27.  april  1980 
blev  det  bekendtgjort,  at  generalautorite- 
terne i  Salt  Lake  City  havde  godkendt 
stavspræsidentskabets  forslag  om  at  ændre 
på  de  geografiske  grænser  for  warder  og 
grene  i  København  stav. 

Stavspræsidentskabet  havde  indset  nød- 
vendigheden af,  at  ressourcerne  dvs.  med- 
lemmerne fordeltes  mere  ligeligt  for  at 
styrke  de  forskellige  enheder. 

Den  største  virkning  føltes  i  Køben- 
havnsområdet, hvor  det  generelt  kan  siges, 

Min  blomst 


Jeg  havde  en  blomst  så  eksotisk  og  køn: 
dens  duft  var  vidunderlig,  sjælden  og  skøn. 
I  haven  den  stod  i  sin  strålende  pragt, 
ved  vår  blev  den  iklædt  den  skønneste  dragt. 

Og  når  man  betragted'  den,  blev  man  så  glad  - 
den  ånded'  så  fint  med  hvert  eneste  blad. 
Med  vinden  den  leged'  så  skælvende  ømt, 
så  levende  smukt,  som  jeg  altid  har  drømt. 

Snart  tiden  svandt  hen,  og  min  blomst  satte  frugt 
en  sensommerdag  så  betagende  smukt; 
jeg  bad:  Oh,  må  dette  for  evigt  bestå, 
lad  ej  denne  salige  skønhed  forgå. 

Men  pludselig  en  morgen  jeg  vågnede  brat  - 
min  blomst  var  forandret,  den  stod  så  forladt. 
Dens  ynde  og  skønhed  forsvandt  samme  dag, 
ej  vinden  den  kyssed'  med  prægtigt  behag. 

Med  sorg  jeg  betragted'  min  plante  så  kær, 
for  hver  dag  jeg  følte,  at  modgang  er  svær, 
jeg  søgte  at  pleje  den  prægtige  blomst, 
men  spildt  var  min  møje,  min  omhu  omsonst. 

Fortvivlet  jeg  bønfaldt  en  gartner  så  god  - 
hans  evne  var  stor,  han  min  plante  forstod. 
Med  kærlige  råd  han  mig  hjalp  i  min  nød 
og  frelste  min  blomst  fra  en  endelig  død. 

Påny  vakt  til  live  i  smukkeste  flor, 
bedårende  dejlig,  alt  prægtigst  på  jord. 
Om  den  vil  jeg  værne,  hvad  end  der  så  sker. 
Min  blomst  vil  jeg  pleje,  den  visner  ej  mer. 

Bente  Jensen 
Slagelse 


